CIMBT แต่งตั้ง”เทพกร ศิริธนะวุฒิชัย”นั่งผู้ช่วยกรรมการผจก.ใหญ่ด้านไอที
ธนาคาร ซีไอเอ็มบี ไทย (CIMBT) เปิดเผยว่า ธนาคารได้แต่งตั้งนายเทพกร ศิริธนะวุฒิชัย ดำรงตำแหน่ง ผู้ช่วยกรรมการผู้จัดการใหญ่ ด้านเทคโนโลยี สายสารสนเทศและปฏิบัติการ ธนาคาร ซีไอเอ็มบี ไทย
20 ม.ค. 2559

ธนาคาร ซีไอเอ็มบี ไทย (CIMBT) เปิดเผยว่า ธนาคารได้แต่งตั้งนายเทพกร ศิริธนะวุฒิชัย ดำรงตำแหน่ง ผู้ช่วยกรรมการผู้จัดการใหญ่ ด้านเทคโนโลยี สายสารสนเทศและปฏิบัติการ ธนาคาร ซีไอเอ็มบี ไทย
นายเทพกร คร่ำหวอดในวงการไอทีมากว่า 25 ปี ก่อนที่จะมาร่วมงานกับธนาคาร ซีไอเอ็มบี ไทย นายเทพกร ดำรงตำแหน่ง ผู้บริหารสายงาน Global Technology Services Delivery บริษัท ไอบีเอ็ม ประเทศไทย โดยมีการประสานงานอย่างใกล้ชิดกับ บริษัท ไอบีเอ็ม ประเทศอื่นๆ และ บริษัท ไอบีเอ็ม ในอาเซียน เพื่อให้บริการทางด้านการบริหารระบบสารสนเทศให้กับลูกค้า โดยเฉพาะกลุ่มธนาคารพาณิชย์ ซึ่งก่อนหน้านี้นายเทพกรมีประสบการณ์ในการบริหารงานระบบสารสนเทศโดยตรงให้แก่ธนาคารชั้นนำในประเทศไทยหลายแห่ง
สำหรับประวัติการศึกษา นายเทพกร จบการศึกษาปริญญาโทคณะบริหารธุรกิจจาก Heriot-Watt University ประเทศอังกฤษ และปริญญาตรีคณะวิศวกรรมการศาสตร์ สาขาวิศวกรรมไฟฟ้า เกียรตินิยมอันดับหนึ่ง มหาวิทยาลัยเทคโนโลยีพระจอมเกล้าพระนครเหนือ
 